S-4770/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. október 2021, á hendur I-kk-þgf H-kk-þgf, kt. 000000- 0000, [ ---], Reykjavík, fyrir umferðarlagabrot með því að hafa, laugardaginn 24. júlí 2021, ekið bifreiðinni [ ---] án gildra ökuréttinda og undir áhrifum áfengis (í blóði mældist vínandamagn 1,27‰) um Suðurhóla í Reykjavík, við hús nr. 16, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttarskv. 99. og 101. gr. laga nr. 77/2019.

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og að svipting ökuréttar verði markaður eins skammur tími og lög leyfa. Þá krafist verjandi hæfilegrar þóknunar sér til handa.

Ákærði er fæddur í mars 1969. Samkvæmt framlögðu sakavottorði, dagsettu 8. október 2021, gekkst ákærði undir sektarrefsingu með lögreglustjórasátt 31. október 2016 fyrir akstur undir áhrifum áfengisog var þá sviptur ökurétti í 24 mánuði frá sama degi að telja. Þá gekkst ákærði undir sektarrefsingu með lögreglustjórasátt 27. maí 2019 fyrir að aka undir áhrifum áfengis og án þess að hafa endurnýjað ökuskírteinið sitt. Um leið var ákærði sviptur ökurétti í 24 mánuði.

Við ákvörðun refsingar verður litið til þess að fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Verður með vísan til framangreinds og sakaferils ákærða litið svo á að ákærði sé nú í þriðja sinn eftir að hann varð fullra 18 ára, sbr. 1. mgr. 71. gr. laga nr. 19/1940, og innan ítrekunartíma, fundinn sekur um að aka undir áhrifum áfengis.

Með hliðsjón af því, sakarefni þessa máls, sakaferli ákærða og dómvenju, þykir refsing ákærða hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna.

Með vísan til lagaákvæða í ákæru og dómvenju er ákærði sviptur ökurétti ævilangt frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, V-kk-ef H. V-kk-ef lögmanns, 188.480 krónur, að meðtöldum virðisaukaskatti, og 25.407 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf H-kk-nf, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, V-kk-ef H. V-kk-ef lögmanns, 188.480 krónur og 25.407 krónur í annan sakarkostnað.

S-kk-nf Ö-kk-nf C-kk-nf